सन्निहित सरोवर
सन्निहित सरोवर हरियाणा के कुरुक्षेत्र में स्थित एक पवित्र सरोवर है। यह कुरूक्षेत्र में कैथल मार्ग पर श्री कृष्ण संग्रहालय के पास स्थित है। कहा जाता है कि यहाँ पर महाभारत युद्ध के बाद पांडवों ने सभी दिवंगतों की मुक्ति के लिए पिंड-दान आदि कार्य किया था। यहाँ एक विशाल सरोवर का निर्माण किया गया है जिसके चारों ओर रात्रि के लिए प्रकाश व्यवस्था भी की गई है।
रेणुसागर
रेणुसागर (Renusagar) भारत के उत्तर प्रदेश राज्य के सोनभद्र ज़िले में स्थित एक बस्ती है। यह रिहन्द परियोजना की गोविंद वल्लभ पंत सागर नामक झील के किनारे बसा हुआ है।